**Všeobecne záväzné nariadenie č. 1/2017 o miestnych daniach a miestnom poplatku za komunálne odpady a drobné stavebné odpady**

**Obce Dolný Bar**

****

**ako Dodatok č. 4**

**k Všeobecne záväznému nariadeniu Obce Dolný Bar č. 2/2008**

**o miestnych daniach a miestnom poplatku za komunálne odpady a drobné**

**stavebné odpady**

**Tento Dodatok č. 4 Všeobecne záväzného nariadenia Obce Dolný Bar**

**o miestnych daniach a miestnom poplatku za komunálne odpady a drobné**

**stavebné odpady bolo schválené Obecným zastupiteľstvom v Dolnom Bare dňa 12.12.2017 Obecným zastupiteľstvom uznesením č. 4/12/2017, ako Všeobecne záväzné nariadenie č. 1/2017**

**Návrh VZN** bol podľa§ 6 ods. 3 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli v obci od 22.11.2017 do 08.12.2017

Toto nariadenie je podľa§ 6 ods. 3 zákona č. 369/1990 Zb. o obecnom zriadení v znení neskorších vyvesené na úradnej tabuli v obci od 13.12.2017

Účinnosť nadobúda dňa 1.1.2018

**Starosta obce** **Ing. Oskár Bereczk**

**Pečiatka podpis : .................................**

**Obec Dolný Bar v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva tento**

**Dodatok č. 4**

**k Všeobecne záväznému nariadeniu Obce Dolný Bar č. 2/2008**

**o miestnych daniach a miestnom poplatku za komunálne odpady**

**a drobné stavebné odpady pod číslom 1/2017**

**Čl. 1**

Tento dodatok všeobecne záväzného nariadenia upravuje podmienky určovania a vyberania dane z nehnuteľností na území obce od 1.1.2018. Všeobecne záväzné nariadenie Obce Dolný Barč. 2/2008, o miestnych daniach a miestnom poplatku za komunálne odpady a drobné stavebné odpady v znení dodatku č. 4 sa mení a dopĺňa nasledovne:

1. Čl. **16a** „Oslobodenie alebo zníženie dane“ je nahradený textom, ktorý znie nasledovne:
2. Obec Dolný Bar môže na základe žiadosti daňovníka rozhodnúť pre zníženie dane z pozemkov v obci pre:
3. pozemky, ktorých vlastníkmi sú fyzické osoby v hmotnej núdzi alebo fyzické osoby, ktoré v roku, v ktorom sa vyrubuje daň dovŕšia 65 rokov, ak tieto pozemky slúžia výhradne na ich osobnú potrebu.
4. Obec Dolný Bar môže na základe žiadosti daňovníka rozhodnúť pre zníženie dane zo stavieb pre:
5. stavby na bývanie vo vlastníctve fyzických osôb v hmotnej núdzi, fyzických osôb, ktoré v roku, v ktorom sa vyrubuje daň dovŕšia 65 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie.
6. garáže a nebytové priestory v bytových domoch slúžiace ako garáž vo vlastníctve fyzických osôb, ktoré v roku, v ktorom sa vyrubuje daň dovŕšia 65 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia pre motorové vozidlo používané na ich dopravu.
7. Daňovník uplatní nárok na zníženie dane z pozemkov a zo stavieb podaním žiadosti o  zníženie dane na Obecný úrad Dolný Bar vždy do 31.1. roku, v ktorom sa vyrubuje daň. Po tomto termíne nárok na úľavu na daný rok zaniká a môže byť uplatnený až v nasledujúcom roku.
8. **Zároveň daňovník uplatní nárok na zníženie dane v priznaní k dani z nehnuteľností**  **na to zdaňovacie obdobie, na ktoré mu prvýkrát vzniká nárok na zníženie dane.**To znamená, že daňovník **vypíše nové riadne daňové priznanie s patričnou prílohou** kópií dokladov preukazujúcich splnenie podmienok pre vznik úľavy.
9. **V prípade poberania dávok v hmotnej núdzi –** je potrebné preukázať tento stav potvrdením z Úradu práce, sociálnych vecí a rodiny.
10. **V prípade držiteľa preukazu ŤZP alebo ŤZP/S –** je potrebné k žiadosti alebo **k priznaniu** **k dani z nehnuteľností**   priložiť fotokópiu tohto preukazu a kópiu rozhodnutia Úradu práce sociálnych vecí a rodiny, ktorý ho vydal. Ide o rozhodnutie, v ktorom sa nachádza údaj o najbližšej lekárskej prehliadke, alebo je v ňom uvedené  že ďalšiu lekársku prehliadku lekár neurčil (čo znamená, že preukaz je vydaný na trvalo).
11. Správca dane poskytuje zníženie dane z nehnuteľností pre daňovníkov - fyzické osoby, ktoré splnia podmienky pre zníženie dane z pozemkov alebo zo stavieb na bývania a garáží vo výške 30 %.
12. Správca dane neposkytuje oslobodenie od dane z nehnuteľností.
13. Čl. **39.** „Sadzba poplatku za komunálne odpady a drobné stavebné odpady ” bod 3 sa zmení nasledovne:

Náklady na činnosti nakladania so zmesovým komunálnym odpadom, drobným stavebným odpadom, ak v obci nebol zavedený množstvový zber drobného stavebného odpadu a biologicky rozložiteľným komunálnym odpadom, náklady triedeného zberu zložiek komunálneho odpadu, na ktoré sa nevzťahuje rozšírená zodpovednosť výrobcov, a náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov, a náklady presahujúce výšku obvyklých nákladov, hradí obec z miestneho poplatku za komunálne odpady a drobné stavebné odpady.

Bod 4 je vypustený.

**Čl. 43**

**Záverečné ustanovenia**

1. Tento **dodatok č. 4** k VZN č. 2/2008 bolo zverejnené dňa 13.12.2017, a bolo schválené Obecným zastupiteľstvom dňa 12.12.2017, uznesením č. 4/12/2017.
2. Tento dodatok nadobúda účinnosť v zmysle ustanovenia § 6 ods. 8 zákona o obecnom zriadení dňom 1. januára 2018.

V Dolnom Bare dňa 13. decembra 2017

**Ing. Bereczk Oskár**

starosta obce

Návrh VZN vyvesené dňa : 22.11.2017

Návrh VZN zvesené dňa: 08.12.2017